b'\n_START_ARTICLE_\nRadovan Karad\xc5\xbei\xc4\x87\n_START_SECTION_\nTagaotsitavana\n_START_PARAGRAPH_\nEndine bosnia-serblaste liider Radovan Karad\xc5\xbei\xc4\x87 elas p\xc3\xa4rast Daytoni rahuleppe s\xc3\xb5lmimist USA kaitse all kuni rikkus \xe2\x80\x9csalajast lepet\xe2\x80\x9c, mis s\xc3\xb5lmiti Karad\xc5\xbei\xc4\x87i ja Bosnia rahul\xc3\xa4bir\xc3\xa4\xc3\xa4kimisi juhtinud Richard Holbrooke vahel \xc3\xb6\xc3\xb6l vastu 19. juulit 1996. aastal, millega Karad\xc5\xbei\xc4\x87 oli lubanud j\xc3\xa4\xc3\xa4da eemale poliitikast. Ta oli CIA kaitse all kuni saatuslikuks saanud telefonik\xc3\xb5neni, milles \xc3\xbcritas korraldada kohtumist oma vanade parteikaaslastega.\n_START_SECTION_\nS\xc3\xbc\xc3\xbcdistused s\xc3\xb5ja- ja inimsusvastastes kuritegudes\n_START_PARAGRAPH_\nKarad\xc5\xbei\xc4\x87it s\xc3\xbc\xc3\xbcdistatakse 1995. aasta Srebrenica veresauna organiseerimises (milles tapeti umbes 8000 Bosnia moslemit), genotsiidis, s\xc3\xb5jakuritegudes, inimsusvastastes ja muudes kuritegudes, mille hulgas on 43 kuud kestnud Sarajevo piiramises ja pommitamises, mille k\xc3\xa4igus suri \xc3\xbcle 11 000 inimese, kohalike bosnialastest ja horvaatidest poliitikute ja intellektuaalide tapmisk\xc3\xa4su andmine, tsiviilisikute k\xc3\xbc\xc3\xbcditamine ning kodude, \xc3\xa4rihoonete ja p\xc3\xbchapaikade purustamine'